หนูมีอะไรกับแฟน ตอนนี้เราสองคนเมามากค่ะ แต่เท่าที่ทำได้คือไม่ป้องกัน ประมาณวันที่14 แล้วหนุก็ป่วดท้องแบบไม่หนักน่ะค่ะ ป่วดมาจนถึงวันที่19ค่ะ หนูเครียดมาก กังวลนอนไม่หลับ กลัวไปหมด ต้องทำไงดีค่ะ
สวัสดีค่ะ การมีเพศสัมพันธ์แบบไม่ป้องกันด้วยถุงยางอนามัยหรือการใช้ยาคุมกำเนิดเลยนั้น มีโอกาสตั้งครรภ์ได้สูงโดยหากเป็นเพศสัมพันธ์ภายใน 72 ชั่วโมง อาจมีข้อบ่งชี้การใช้ยาคุมกำเนิดฉุกเฉินกินตามเข้าไป เพื่อช่วยลดโอกาสการตั้งครรภ์ลงไปได้พอสมควร แต่หากเลยช่วง 72 ชั่วโมงมาแล้ว จะไม่มีข้อบ่งชี้ในการใช้ยาคุมกำเนิดฉุกเฉินอีกดังนั้น อาจต้องสังเกตอาการและรอบเดือนในครั้งถัดไป โดยหากรอบเดือนมาช้ากว่า 35 วันจากครั้งก่อน จะถือว่าช้าผิดปกติ อาจซื้อชุดตรวจครรภ์ทางปัสสาวะมาตรวจเองได้เบื้องต้น ซึ่งให้ผลบวกได้ตั้งแต่ 10-14 วันหลังปฏิสนธิหรือไปยืนยันผลที่รพ.อีกครั้ง ส่วนอาการปวดท้องนั้น อาจจะเกี่ยวหรือไม่เกี่ยวกับภาวะแทรกซ้อนของการตั้งครรภ์ก็ได้ โดยหากเป็นการแท้งหรือท้องนอกมดลูก อาจมีเลือดออกผิดปกติทางช่องคลอดร่วมด้วย หากมีเลือดออกมาโดยไม่ตรงรอบเดือนร่วมกับปวดท้องเยอะ ให้รีบไปพบแพทย์ค่ะ